Diari Oficial de la Generalitat Valenciana


Sumari del DOGV 8971, del 09-12-2020 (2020/10968)

RESOLUCIÓ de 4 de desembre de 2020, de la Direcció General de Formació Professional i Ensenyaments de Règim Especial, per la qual es flexibilitzen els requisits per a la contractació de professorat per part de les entitats públiques o privades subvencionades que imparteixen programes formatius de qualificació bàsica a la Comunitat Valenciana en el curs 2020-2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10467


Data del document
:   04-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 de desembre de 2020, de la Direcció General de Formació Professional i Ensenyaments de Règim Especial, per la qual es flexibilitzen els requisits per a la contractació de professorat per part de les entitats públiques o privades subvencionades que imparteixen programes formatius de qualificació bàsica a la Comunitat Valenciana en el curs 2020-2021. [2020/10606]  
L'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana, estableix els requisits de formació pedagògica que ha de complir el professorat que imparteix docència en programes formatius de qualificació bàsica a la Comunitat Valenciana.  
L'Ordre 41/2016, de 29 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de les subvencions per als programes formatius de qualificació bàsica de la Comunitat Valenciana, empara la Resolució de 13 de maig de 2020, de la Direcció General de Formació Professional i Ensenyaments de Règim Especial, per la qual es convoquen les subvencions per als programes formatius de qualificació bàsica de la Comunitat Valenciana per al curs 2020-2021 (DOGV núm. 8821, de 27.05.2020).  
El Reial decret llei 31/2020, de 29 de setembre, pel qual s'adopten mesures urgents en l'àmbit de l'educació no universitària, estableix en l'article 2 condicions de caràcter excepcional per a l'exempció temporal del requisit de formació pedagògica i didàctica per a l'atenció docent originada per la pandèmia de la Covid-19.  
El context actual marcat per la Covid-19 i les mesures dutes a terme per la Conselleria d'Educació, Cultura i Esport perquè el curs 2020-2021 es desenvolupe amb les màximes garanties de seguretat establides en els diferents plans de contingència dels centres docents han suposat un increment en el personal docent incorporat al sistema educatiu, que reuneix tots els requisits acadèmics i formatius, sense precedents. Aquesta demanda més gran de professorat capacitat, tant des del sector públic com des del sector privat, deriva en una dificultat més elevada de reunir candidates i candidats per part de les entitats públiques i privades que imparteixen programes formatius de qualificació bàsica (PFCB).  
  
Per tot això, tenint en compte la situació d'excepció, amb la finalitat de garantir la continuació dels PFCB autoritzats, i el seu desenvolupament lectiu i d'atenció a l'alumnat, i en virtut de la disposició final primera de l'Ordre 73/2014, de 26 d'agost, i la disposició addicional segona de l'Ordre 41/2016, de 29 de juliol, resolc:  
  
Primer. Objecte i àmbit d'aplicació  
La present resolució té per objecte flexibilitzar els requisits exigits per a la contractació de professorat per part de les entitats públiques o privades subvencionades que imparteixen programes formatius de qualificació bàsica a la Comunitat Valenciana en el curs 2020-2021.  
  
  
Segon. Mesures de flexibilització  
Per al curs 2020-2021, les entitats públiques o privades que tinguen autoritzats PFCB podran contractar professorat per a cobrir suplències o baixes temporals de docents de manera excepcional sense que complisquen els requisits de formació pedagògica o didàctica establits en la normativa vigent.  
  
Tercer. De no minoració de la subvenció concedida  
La contractació de professorat en les condicions descrites en l'apartat anterior no suposarà una minoració de la part A de la subvenció concedida a l'empara de la Resolució de 27 de juliol de 2020, de la Direcció General de Formació Professional i Ensenyaments de Règim Especial, per la qual es concedeixen subvencions per al desenvolupament dels programes formatius de qualificació bàsica, convocades per la Resolució de 13 de maig de 2020 de la Direcció General de Formació Professional i Ensenyaments de Règim Especial, per al curs 2020-2021 (DOGV núm. 8870, de 30.07.2020), ni cap perjudici en la valoració per a la concessió de subvencions en successives convocatòries de subvenció per a impartició de PFCB.  
  
  
DISPOSICIÓ FINAL  
  
Única. Producció d'efectes   
La present resolució tindrà efecte a partir de l'endemà de publicar-se en el Diari Oficial de la Generalitat Valenciana.   
  
València, 4 de desembre de 2020.- El director general de Formació Professional i Ensenyaments de Règim Especial: Manuel Gomicia Giménez.